**สรุปผลการตรวจราชการตามนโยบายการตรวจราชการและติดตามประเมินผล**

**การจัดการศึกษาของกระทรวงศึกษาธิการ รอบที่ 2 ประจำปีงบประมาณ พ.ศ. 2564**

**และติดตามการจัดการเรียนการสอนตามมาตรการการป้องกันโรคติดเชื้อไวรัสโคโรนา 2019 (COVID-19)**

**ของ นายวัลลพ สงวนนาม ผู้ตรวจราชการกระทรวงศึกษาธิการ**

**ในวันที่ 28 มิถุนายน 2564**

**ณ จังหวัดชุมพร**

**--------------------------------------**

 ตามที่ นายวัลลพ สงวนนาม ผู้ตรวจราชการกระทรวงศึกษาธิการ ได้ลงพื้นที่ตรวจราชการตามนโยบายการตรวจราชการและติดตามประเมินผลการจัดการศึกษาของกระทรวงศึกษาธิการ รอบที่ 2 ประจำปีงบประมาณ พ.ศ. 2564 และติดตามการจัดการเรียนการสอนตามมาตรการการป้องกันโรคติดเชื้อไวรัส
โคโรนา 2019 (COVID-19) ของหน่วยงานการศึกษาในเขตตรวจราชการที่ 5 ในวันที่ 28 มิถุนายน 2564
ณ จังหวัดชุมพร นั้น กลุ่มตรวจราชการและติดตามประเมินผล สำนักงานศึกษาธิการภาค 5 สามารถสรุปผล
เป็น 2 ประเด็น คือ 1. การดำเนินการด้านการจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และ 2. การได้รับการฉีดวัคซีนและการติดเชื้อไวรัสโคโรนา 2019 (COVID-19) ดังนี้

**1. การดำเนินการด้านการจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)**

 1.1 โรงเรียนทุกสังกัดผ่านการประเมินความพร้อมของระบบ Thai Stop Covid Plus (TSCP+) และดำเนินการตาม 6 มาตรการหลัก (DMHT-RC) ได้แก่ เว้นระยะห่าง (Distancing) ใส่หน้ากาก (Mask Wearing)
ล้างมือ (Hand Washing) คัดกรองไข้ (Testing) ลดการแออัด (Reducing) และทำความสะอาด (Cleaning) และ 6 มาตรการเสริม (SSET-CQ) ได้แก่ ดูแลตนเอง (Self Care) ช้อนกลางส่วนตัว (Spoon) อาหารปรุงสุกใหม่ (Eating) ไทยชนะ (Thai Chana) สำรวจตรวจสอบ (Check) และกักกันตัวเอง (Quarantine)

 ๑.2 โรงเรียนเปิดเรียน วันที่ 14 มิถุนายน 2564 ในรูปแบบ On Site แต่ในวันที่ 17 มิถุนายน 2564 ศบค.จังหวัดชุมพรมีคำสั่งให้โรงเรียนทุกแห่งหยุดการจัดการเรียนการสอนแบบ On Site ต่อมาโรงเรียน
บางแห่งที่มีความพร้อมรองรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
เริ่มทยอยเปิดเรียนในรูปแบบ On Site

 1.3 สำนักงานศึกษาธิการจังหวัดเน้นย้ำให้ผู้บริหารโรงเรียน ดำเนินการดังนี้

1) วิเคราะห์สถานการณ์ภายในโรงเรียน จัดทำแผนป้องกัน และแผนเผชิญเหตุเพื่อรองรับการแพร่ระบาดของโรคติดเชื้อไวรัสโคโรนา 2019 (COVID-19) ตลอดจนสร้างความรู้ ความเข้าใจให้ครูและบุคลากรในโรงเรียนได้ถือปฏิบัติอย่างจริงจัง

2) จัดเก็บข้อมูลการเดินทางของผู้ปกครอง ครอบครัว และคนใกล้ชิดของนักเรียน เพื่อจะได้ทราบความเสี่ยงในการติดเชื้อของนักเรียน และป้องกันการแพร่เชื้อได้ทัน กรณีมีนักเรียนติดเชื้อ

 1.4 โรงเรียนศรียาภัย อำเภอเมือง จังหวัดชุมพร สังกัดสำนักงานเขตพื้นที่การศึกษามัธยมศึกษา
สุราษฎร์ธานี ชุมพร จัดการเรียนการสอนแบบ Online ตั้งแต่วันที่ 1-30 มิถุนายน 2564 ซึ่งเป็นรูปแบบที่รวมถึงการกำกับ ติดตาม การวัดและประเมินผล และรายงานผลการสอนของครูด้วย โรงเรียนมีการพัฒนาครูให้มีความรู้ในการจัดการเรียนการสอนรูปแบบ Online และการติดตามช่วยเหลือนักเรียนที่ไม่มีความพร้อมในการเรียนรูปแบบ Online เพื่อให้การจัดการเรียนการสอนดังกล่าวเกิดประสิทธิภาพมากที่สุด

 วันที่ 1-2 กรกฎาคม 2564 โรงเรียนจัดการเรียนการสอนรูปแบบ Blended Learning (Online+ On Site) โดยให้นักเรียนสลับกันมาเรียนตามเลขที่คี่ - คู่

 วันที่ 5 กรกฎาคม 2564 เป็นต้นไป โรงเรียนจัดการเรียนการสอนรูปแบบ On Site นักเรียนทุกคนมาเรียนที่โรงเรียน

1.5 ศบค. จังหวัดชุมพร กำหนดเปิดภาคเรียนที่ 1 ประจำปีการศึกษา 2564 (รูปแบบ On Site) ในวันที่ 1 กรกฎาคม 2564

 1.6 ปัญหา อุปสรรค

 1) ผู้ปกครองไม่มีเวลาดูแล ช่วยเหลือบุตรหลานในเรื่องการเรียน เนื่องจากต้องทำงานในช่วงเวลาที่บุตรหลานเรียนออนไลน์

 2) นักเรียนขาดอุปกรณ์เทคโนโลยีในการเรียนออนไลน์

 3) วิธีการสอนของครูในรูปแบบออนไลน์ ไม่สามารถดึงดูดความสนใจของผู้เรียนได้

 4) ครูบางคนขาดทักษะการใช้งานแอพลิเคชั่นในการสอนออนไลน์

**2. การได้รับการฉีดวัคซีนและการติดเชื้อไวรัสโคโรนา 2019 (COVID-19)**

 2.1 บุคลากร (ครู บุคลากรในโรงเรียนและหน่วยงาน) สังกัดกระทรวงศึกษาธิการในจังหวัดชุมพร
มีจำนวน 6,420 คน ได้รับการฉีดวัคซีนแล้ว จำนวน 364 คน คิดเป็นร้อยละ 5.67 โดยมีผู้ไม่ประสงค์รับวัคซีน จำนวน 97 คน คิดเป็นร้อยละ 1.51 ทั้งนี้ สามารถจำแนกเป็นรายหน่วยงานได้ดังนี้ (ข้อมูล ณ วันที่ 16 มิถุนายน 2564)

|  |  |  |  |
| --- | --- | --- | --- |
| **หน่วยงาน** | **จำนวนครู บุคลากรในโรงเรียนและหน่วยงาน** | **ผู้ได้รับวัคซีนแล้ว** | **ผู้ไม่ประสงค์รับวัคซีน** |
| **จำนวน** | **ร้อยละ** | **จำนวน** | **ร้อยละ** |
| 1. สำนักงานเขตพื้นที่การศึกษาประถมศึกษา (สพป.) | 3,648 | 169 | 4.63 | 51 | 1.40 |
| 2. สำนักงานเขตพื้นที่การศึกษามัธยมศึกษา (สพม.) | 1,070 | 1 | 0.09 | - | - |
| 3. สำนักบริหารงานการศึกษาพิเศษ (สศศ.) | 208 | 2 | 0.96 | - | - |
| 4. สำนักงานคณะกรรมการส่งเสริมการศึกษาเอกชน (สช,) | 785 | 106 | 13.50 | - | - |
| 5. สำนักงานคณะกรรมการการอาชีวศึกษา (สอศ.) | 536 | 35 | 6.53 | - | - |
| 6. สำนักงานส่งเสริมการศึกษานอกระบบและการศึกษาตามอัธยาศัย (กศน.) | 142 | 26 | 18.31 | 42 | 29.58 |
| 7. สำนักงานศึกษาธิการจังหวัดชุมพร (ศธจ.ชุมพร) | 31 | 25 | 80.65 | 4 | 12.90 |

2.2 การติดเชื้อไวรัสโคโรนา 2019 (COVID - 19) ของบุคลากร (ครู บุคลากรในโรงเรียนและหน่วยงาน) และนักเรียน สังกัดกระทรวงศึกษาธิการในจังหวัดชุมพร พบผู้ติดเชื้อเป็นครูและบุคลากรทางการศึกษา จำนวน
3 คน และนักเรียน จำนวน 3 คน สังกัดสำนักงานเขตพื้นที่การศึกษาประถมศึกษาชุมพร เขต 1 และสำนักงาน
เขตพื้นที่การศึกษามัธยมศึกษาสุราษฎร์ธานี ชุมพร ขณะนี้ครูและบุคลากรทางการศึกษา จำนวน 3 คน รักษาหายและออกจากโรงพยาบาลแล้ว ส่วนนักเรียน จำนวน 3 คน ยังคงรักษาตัวอยู่ในโรงพยาบาล (ข้อมูล ณ วันที่ 16 มิถุนายน 2564)

**ข้อเสนอแนะของผู้ตรวจราชการกระทรวงศึกษาธิการ**

 1) สำนักงานศึกษาธิการจังหวัดชุมพร ต้องประสานและซักซ้อมความเข้าใจกับหน่วยงานราชการ
ในพื้นที่ ในการดำเนินการตามมาตรการการควบคุมและป้องกันการติดเชื้อไวรัสโคโรนา 2019 (COVID-19)
อย่างเข้มข้นและต่อเนื่อง มีการจัดทำแผนเผชิญเหตุ และมีการรายงานข้อมูลให้เป็นปัจจุบัน

 2) โรงเรียนควรประเมินความพร้อมของระบบ Thai Stop Covid Plus (TSCP+) อย่างจริงจังใน
ทุกเดือน เพื่อเตรียมความพร้อมรองรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ตลอดเวลา

 3) หน่วยงานต้นสังกัดและโรงเรียนต้องจัดการเรียนการสอนให้นักเรียนได้เรียนมากที่สุด
ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)และมีการติดตาม ประเมินผลผลสัมฤทธิ์ทางการเรียนของนักเรียนที่ไม่เข้มข้นมากนัก